नगर परिषद के 15 साल में हुए फर्जीवाड़े की जांच में जुटी पुलिस
फर्जीपट्टा प्रकरण के खुलासे के बाद अब नगर परिषद के 15 साल में हुए फर्जीवाड़े की पुलिस जांच कर रही है। वर्ष 2000 से लेकर अब तक हुए फर्जीवाड़े में तत्कालीन चेयरमैन, आयुक्त, कार्मिकों के खिलाफ जांच की जाएगी।
इसमें वर्ष 2000 में तत्कालीन चेयरमैन और वर्तमान बाड़मेर विधायक मेवाराम जैन के कार्यकाल में हुए कार्यो की जांच भी शामिल है। कच्ची बस्ती नियमन में नियम विरुद्ध पट्टे जारी करने का आरोप है। इसको लेकर स्थानीय निधि अंकेक्षण विभाग द्वारा की गई जांच में 65 लाख रुपए की रिकवरी भी आज दिन तक नहीं हो पाई है। इसके अलावा आईएचएसडीपी, खसरा संख्या 1468 में फर्जी पट्टे देने, नगर परिषद में आग, अधिकारियों के साइन स्केन कर पट्टे जारी करने का गोरखधंधा, अब तक गायब पत्रावलियां सहित पूरे मामले की जांच शुरू हो गई है।मंगलवार को जब मामले की जांच को पुलिस पहुंची तो फिर हड़कंप मच गया।
hin_Deva hin_Deva hin_Deva